open-index/open-wikipedia-markdown huggingface dataset:
Αυστραλιανή Βουλή των Αντιπροσώπων

Η **Βουλή των Αντιπροσώπων** (αγγλικά: *Australian House of Representatives*) είναι ένα από τα δύο σώματα (θάλαμοι) του Κοινοβουλίου της Αυστραλίας· είναι η κάτω βουλή· η άνω βουλή είναι η Γερουσία.  

## Προέλευση και ρόλος

Της Βουλής προΐσταται ο Πρόεδρος.
 
Ο Συνταγματικός Νόμος της Κοινοπολιτείας της Αυστραλίας (Imp.) του 1900 καθιέρωσε την Βουλή των Αντιπροσώπων ως μέρος του νέου συστήματος διακυβέρνησης των κτήσεων στην μόλις ομοσπονδιοποιημένη Αυστραλία. Τα 150 μέλη της Βουλής εκλέγονται από μονομελή εκλεκτοράτα (γεωγραφικές περιφέρειες, κοινά αναφερόμενες ως "έδρες" αλλά επίσημα γνωστές ως "Διαιρέσεις της Αυστραλιανής Βουλής των Αντιπροσώπων").

## Τελευταίες εκλογές

## Πρόεδροι της Βουλής

## Παραπομπές


## Εξωτερικοί σύνδεσμοι
* 

Κατηγορία:Πολιτική της Αυστραλίας
Αυστραλια
Ύβρις

μικρογραφία|Μελανόμορφη κεραμική (550 π.Χ.) που απεικονίζει τον Προμηθέα να εκτίει την ποινή του, δεμένο σε στήλη.
Η **ύβρις** ήταν βασική αντίληψη της κοσμοθεωρίας των αρχαίων Ελλήνων. Όταν κάποιος, υπερεκτιμώντας τις ικανότητες και τη δύναμή του (σωματική, αλλά κυρίως πολιτική, στρατιωτική και οικονομική), συμπεριφερόταν με βίαιο, αλαζονικό και προσβλητικό τρόπο απέναντι στους άλλους, στους νόμους της πολιτείας και κυρίως απέναντι στον άγραφο θεϊκό νόμο - που επέβαλλαν όρια στην ανθρώπινη δράση -, θεωρούνταν ότι διέπραττε , δηλαδή παρουσίαζε συμπεριφορά με την οποία επιχειρούσε να υπερβεί τη θνητή φύση του και να εξομοιωθεί με τους θεούς, με συνέπεια την προσβολή και τον εξοργισμό τους.

Η βίαια, αυθάδης και αλαζονική αυτή στάση/συμπεριφορά, που αποτελούσε για τον αρχαίο ελληνικό κόσμο παραβίαση της ηθικής τάξης και απόπειρα ανατροπής της κοινωνικής ισορροπίας και γενικότερα της τάξης του κόσμου, πιστευόταν ότι (επαναλαμβανόμενη, και μάλιστα μετά από προειδοποιήσεις των ίδιων των θεών) οδηγούσε τελικά στην πτώση και καταστροφή του .

Αποδίδοντας την αντίληψη σχετικά με την ύβρη και τις συνέπειές της, όπως τουλάχιστον παρουσιάζεται στην αρχαιότερή της μορφή, με το σχήμα **ὕβρις → ἄτη → νέμεσις → τίσις**  μπορούμε να πούμε ότι οι αρχαίοι πίστευαν πως μια  συνήθως προκαλούσε την επέμβαση των θεών, και κυρίως του Δία, που έστελνε στον υβριστή την , δηλαδή το  θόλωμα, την τύφλωση του νου. Αυτή με τη σειρά της οδηγούσε τον υβριστή σε νέες ύβρεις, ώσπου να διαπράξει μια πολύ μεγάλη α-νοησία, να υποπέσει σε ένα πολύ σοβαρό σφάλμα, το οποίο  προκαλούσε την , την οργή και εκδίκηση δηλαδή των θεών, που επέφερε την , δηλ. την τιμωρία και τη συντριβή/καταστροφή του. Από την κλασική εποχή και μετά, σε πολλές περιπτώσεις οι έννοιες Άτη, Δίκη και Νέμεσις φαίνεται να αποκτούν στη συνείδηση των ανθρώπων ισοδύναμη σημασία, αυτήν της θείας τιμωρίας.

Η λέξη ύβρις πέρα από τη λόγια νεοελληνική χρήση της με τις σημασίες «βρισιά» (κυρίως στον πληθυντικό αριθμό «ύβρεις») και συνακόλουθα «κάτι που θίγει την τιμή και την αξιοπρέπεια κάποιου» - οι οποίες είναι φυσιολογικές εξελίξεις της αρχαίας σημασίας -, αρκετές φορές χρησιμοποιείται και στην εποχή μας, σε πιο προσεγμένο επίπεδο λόγου, με την αρχαιοελληνική σημασία της για να χαρακτηρίσει ανάλογες αλαζονικές συμπεριφορές συνανθρώπων μας.

## Δείτε επίσης
*Ναρκισσισμός
*Φαινόμενο Ντάνινγκ-Κρούγκερ

## Πρωτογενείς πηγές


## Δευτερογενείς πηγές
* A. Lesky, *Ιστορία της αρχαίας ελληνικής λογοτεχνίας*, μετάφρ. Α. Τσοπανάκη, Αδελφοί Κυριακίδη, Θεσσαλονίκη 1985, 5η έκδ., σελ. 120, 194-196, 229, 356-357, 399, 401, 522, 831

* C.M.Bowra, *Οι τραγωδίες του Σοφοκλή, Αντιγόνη, Οιδίπους Τύραννος*, μετάφρ. Αικ. Τσοτάκου-Καρβέλη, Κώδικας, Θεσσαλονίκη, 1990

## Εξωτερικοί σύνδεσμοι
* 

Κατηγορία:Αρχαία ελληνική θρησκεία
Κατηγορία:Αρχαία ελληνική φιλοσοφία
Κατηγορία:Αρχαίο ελληνικό θέατρο
Κατηγορία:Αμαρτία
Κατηγορία:Ναρκισσισμός
Χαλκοπρατεία

[thumb|Χάρτης της βυζαντινής [Κωνσταντινούπολη|Κωνσταντινούπολης με τα Χαλκοπρατεία στο άνω μέρος.]]
Με το όνομα **Χαλκοπρατεία** (τα), ονομαζόταν στην Κωνσταντινούπολη κατά την περίοδο της Βυζαντινής Αυτοκρατορίας σπουδαία κεντρική συνοικία, όπου ήταν εγκατεστημένα όλα σχεδόν τα χαλκουργεία της πόλης στα οποία δούλευαν οι χαλκοπράτες (χαλκουργοί) από τους οποίους και προήλθε το όνομα της συνοικίας. Πρόκειται για την περιοχή, όπου σήμερα βρίσκεται το Zeynep Sultan Camii.
## Περιγραφή
Σύμφωνα με τον Ψευδοκωδινό στην περιοχή δραστηριοποιούνταν αρχικά εβραίοι χαλκουργοί, οι οποίοι απομακρύνθηκαν κατά διαταγή του Θεοδοσίου Β΄, προκειμένου να ανεγερθεί η βασιλική της Θεοτόκου των Χαλκοπρατείων. Τα ίδια τα Χαλκοπρατεία πάντως ήταν μια μεγάλη στοά την οποία φέρεται να είχε ανεγείρει ο Μέγας Κωνσταντίνος κατά τους χρόνους της βασιλείας του. Βρίσκονταν πολύ κοντά στον σημερινό ναό της Αγίας Σοφίας, που χτίστηκε αργότερα, απέναντι από τη δυτική είσοδό του και σε απόσταση περίπου διακοσίων μέτρων. Τα Χαλκοπρατεία ήταν ιδιαίτερα γνωστά σε όλη την Αυτοκρατορία για τα περίφημα χάλκινα δημιουργήματα των εργαστηρίων τους.
## Μνημεία
Μνημείο ιδιαίτερης φήμης στην περιοχή ήταν ο Ναός της Θεοτόκου των Χαλκοπρατείων, που λειτουργούσε ως προσκυνηματικό παρεκκλήσιο της Αγίας Σοφίας και στον οποίο φυλασσόταν μέσα σε λειψανοθήκη η Τιμία Ζώνη και η Εσθήτα της Παναγίας.

Στα Χαλκοπρατεία εκτός από τη φημισμένη βασιλική της Θεοτόκου των Χαλκοπρατείων βρίσκονταν επίσης: 
* Η βασιλική της δημόσιας Βιβλιοθήκης της Κωνσταντινούπολης
* Ναός του Αγίου Ιακώβου του Αδελφοθέου
* Ιδιωτική Σχολή
* Συναγωγή (τουλάχιστον κατά την Πρωτοβυζαντινή Εποχή)
## Ιστορικά Γεγονότα
* Το 394 λέγεται πως στη συνοικία των Χαλκοπρατείων ξέσπασαν ταραχές εξαιτίας του γεγονότος ότι ο έπαρχος Ονωράτος είχε δώσει άδεια για την ανέγερση συναγωγής στην περιοχή. Ο ενοχλημένος όχλος εναντιώθηκε προς τον "ειδωλολάτρη" έπαρχο και έκαψε τη συναγωγή. Ο Θεοδόσιος Α΄, ο οποίος τότε βρισκόταν στη Δύση, αποφάσισε να τιμωρήσει με αυστηρότητα τους ταραξίες (τελικά όμως ανακάλεσε) και να απαγορεύσει τη λειτουργία συναγωγών στην πρωτεύουσα.
* Το 532, μετά την καταστροφή από πυρκαγιά κατά τη Στάση του Νίκα της πρώτης Αγίας Σοφίας, ο ναός της Θεοτόκου των Χαλκοπρατείων θα λειτουργήσει ως Πατριαρχικός για τα επόμενα πέντε χρόνια.
* Το 536 στον ναό της Θεοτόκου των Χαλκοπρατείων διεξάγεται σύνοδος προεδρεύοντος του Ιουστινιανού Α΄, προκειμένου να καταδικαστεί ο Πατριάρχης Άνθιμος Α΄ για τις μονοφυσιτικές του αντιλήψεις.

## Πηγές - Παραπομπές


Κατηγορία:Συνοικίες της Βυζαντινής Κωνσταντινούπολης
Πρωτάθλημα ποδοσφαίρου Ιράν

Η **Προ Λιγκ Περσικού Κόλπου** (περσικά: لیگ برتر فوتبال ایران) είναι η κορυφαία διοργάνωση επαγγελματικού ποδοσφαίρου του Ιράν. Παρόλο που η Ποδοσφαιρική Ομοσπονδία Ιράν ιδρύθηκε το 1920 το πρώτο επίσημο Εθνικό πρωτάθλημα διεξήχθη μόλις την περίοδο 1970-71, έως τότε διεξάγονταν τοπικά πρωταθλήματα με σημαντικότερο αυτό της Τεχεράνης που διεξάγεται από το 1920. Την εποχή εκείνη έγινε μια προσπάθεια από τον σάχη Μοχάμεντ Ρεζά Παχλεβί να αναπτυχθεί το άθλημα φέρνοντας από το εξωτερικό προπονητές για την εθνική ομάδα αλλά και τους μεγάλους συλλόγους.

Στο πρώτο πρωτάθλημα του 1970-71 πήραν μέρος οι σύλλογοι Περσέπολις, Τάζ, Πας, Τάι Σιράζ, Τάι Αμπαντάν, Καργκάρ Αμπαντάν, Αρία, και Μπάργκ . Από το 2001-02 το πρωτάθλημα έγινε επαγγελματικό , και από το 2006 ονομάζεται και *Κύπελλο περσικού κόλπου* (περσικά:جام خلیج فارس). 

Το εθνικό πρωτάθλημα του Ιράν έχει μετονομαστεί αρκετές φορές, Λόκαλ Λιγκ το διάστημα 1970-72, Τακτ Γιαμσίδ Καπ το 1973-78, Κοντς Λιγκ το 1990, Αζαντεγκάν Λίνκ το 1991-01, Προ Λιγκ το 2001 όταν την ευθύνη για τη διεξαγωγή του πρωταθλήματος ανέλαβε ο Οργανισμός Ποδοσφαιρικού Συνδέσμου Ιράν.

## Πρωταθλήτριες Ιράν

### Σύνολο τίτλων

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στο Ιράν
Κατηγορία:Ανώτατα εθνικά ποδοσφαιρικά πρωταθλήματα
Ιραν
Αιθεναμίνη

Η **αιθεναμίνη** ή **αμινοαιθένιο** ή **βινυλαμίνη** ή **ΜVΑ** ή **1-αζαπροπένιο-2** είναι η χημική ένωση με σύντομο συντακτικό τύπο CH2=CHNH2. Είναι η απλούστερη αλκεναμίνη (ή και γενικότερα εναμίνη), δηλαδή άκυκλη μονοαμίνη με ένα διπλό δεσμό. Με βάση το χημικό τύπο της, C2H5N, έχει τα ακόλουθα τρία (3) ισομερή θέσης:
# Αιθανιμίνη με σύντομο συντακτικό τύπο: CH3CH=NH.
# Ν-μεθυλομεθανιμίνη με σύντομο συντακτικό τύπο: CH2=NCH3.
# Αζιριδίνη ή επαζαιθάνιο με σύντομο συντακτικό τύπο: 30 px.

## Χημικές ιδιότητες και παράγωγα

### Ταυτομέρεια

Βασική ιδιότητά της είναι η ταυτομέρεια με την αιθανιμίνη, με την οποία βρίσκεται πάντα σε χημική ισορροπία, έντονα μετατοπισμένη σε όφελος της ιμίνης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών αιθεναμίνης. Μπορεί να καταλυθεί προς την επιθυμητή κατεύθυνση με παρουσία οξέων, βάσεων ή ουσιών που απομακρύνουν ποσότητες από τη μια από τις δύο ενώσεις:

[[Ταυτομέρεια αιθεναμίνης - αιθανιμίνης]]


## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αλκεναμίνες
Γερμανικό πρωτάθλημα ποδοσφαίρου ανδρών 2006-2007

Το πρωτάθλημα της περιόδου 2006-2007 ήταν το 44ο από την καθιέρωση της Μπουντεσλίγκα. Πρωταθλήτρια αναδείχθηκε η ΦφΜ Στουτγκάρδη, έπειτα από 15 χρόνια. Πρώτος σκόρερ αναδείχθηκε ο Φάνης Γκέκας της Μπόχουμ, με 20 γκολ.

## Βαθμολογία
[thumb|250px|Το τρόπαιο του πρωταθλήματος στα χέρια του [Μάριο Γκόμεζ, πρώτου σκόρερ της Στουτγκάρδης με 14 γκολ.]]
thumb|250px|Ο Φάνης Γκέκας (στη φωτογραφία με τα χρώματα της Λεβερκούζεν) αναδείχθηκε πρώτος σκόρερ με 20 γκολ, βοηθώντας τη Μπόχουμ να φτάσει στην όγδοη θέση της βαθμολογίας.

## Πρώτοι σκόρερς

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2006-2007
Χρήστος Αδαμίδης

Ο **Χρήστος Αδαμίδης** (1885-1949) υπήρξε πρωτοπόρος της Ελληνικής Πολεμικής Αεροπορίας και μετέπειτα Στρατηγός Αεροπορίας. Υπήρξε ένας από τους τρεις πρώτους Έλληνες αξιωματικούς που εστάλησαν για αεροπορική εκπαίδευση στη Γαλλία, ενώ επίσης συμμετείχε σε επιχειρήσεις στους Βαλκανικούς Πολέμους (1912-1913).

## Βαλκανικοί Πόλεμοι
Ο Αδαμίδης γεννήθηκε το 1885 στα, υπό οθωμανική κυριαρχία τοτε, Ιωάννινα. Κατετάγη στον Ελληνικό Στρατό ως αξιωματικός του Ιππικού και το 1912 εστάλη μαζί με τον Δημήτριο Καμπέρο και τον Μιχαήλ Μουτούση στη Γαλλία για αεροπορική εκπαίδευση προκειμένου να επανδρώσουν το νέο αυτό όπλο του Στρατού.

Όταν ξέσπασαν οι Βαλκανικοί Πόλεμοι τοποθετήθηκε στο μέτωπο Ηπείρου όπου και εκτέλεσε αποστολές αναγνώρισης και βομβαρδισμού κατά οθωμανικών στόχων, κατά τη διάρκεια της Μάχης του Μπιζανίου. Όταν, στις 21 Φεβρουαρίου (παλαιό ημερολόγιο) 1913, ο Ελληνικός Στρατός επικράτησε και απελευθέρωσε τα Ιωάννινα ο Χρήστος Αδαμίδης πραγματοποίησε εντυπωσιακή προσγείωση στην πλατεία μπροστά από το διοικητήριο της πατρίδας του εν μέσω του ενθουσιώδους πλήθους.

## Υπόλοιπη σταδιοδρομία
Το 1927 ο Αδαμίδης, φέροντας τον βαθμό του Συνταγματάρχη, ορίστηκε διοικητής της *Αεροπορικής Υπηρεσίας Στρατού*. Το 1928 πραγματοποιήσε μαζί με τον Ανθυπολοχαγό Ευάγγελο Παπαδάκη τον γύρο της Μεσογείου με αεροσκάφος Breguet 19. Το εγχείρημα αυτό ήταν πρωτοποριακό για τις τότε δυνατότητες της ελληνικής αεροπορίας. Αποστρατεύτηκε το 1935 με τον βαθμό του Υποστρατήγου.

## Παραπομπές


## Βιβλιογραφία
*
*
*

Κατηγορία:Έλληνες αξιωματικοί της Πολεμικής Αεροπορίας
Κατηγορία:Πρωτοπόροι της αεροπορίας
Επανάσταση του Τέξας

thumb|255px|right|Η Δημοκρατία του Τέξας
Η **Επανάσταση του Τέξας** ή **Πόλεμος Ανεξαρτησίας του Τέξας**, για την απελευθέρωση της συγκεκριμένης περιοχής, έλαβε χώρα μεταξύ 2 Οκτωβρίου 1835 και 21 Απριλίου 1836. Αντιμέτωποι ήταν το Μεξικό και το τεξανικό τμήμα του μεξικανικού κράτους, του Κοαουίλα και Τέξας. Η αντιπαράθεση ανάμεσα στη μεξικανική κυβέρνηση και τους αποίκους από τις ΗΠΑ άρχισε με τους λεγόμενους Επτά Νόμους του 1835, με τους οποίους ο πρόεδρος του Μεξικού, στρατηγός Αντόνιο Λόπες δε Σάντα Άννα, κατάργησε το μεξικανικό σύνταγμα του 1824 και το αντικατέστησε με εκείνο του 1835 που είχε σαφέστατα μη ομοσπονδιακό χαρακτήρα. Η γενικευμένη δυσαρέσκεια οδήγησε σε πόλεμο, που ξέσπασε την 1η Οκτωβρίου 1835 με τη Μάχη του Γκονζάλες. Οι Τεξανοί υπερίσχυσαν αρχικά στην Μπάια και στο Σαν Αντόνιο, αλλά αργότερα υπέστησαν βαριές ήττες στις ίδιες αυτές θέσεις. Μετά από λίγο καιρό ακολούθησε η περίφημη Μάχη του Άλαμο. Ο πόλεμος τελείωσε με τη συνθήκη του Σαν Χασίντο: ο στρατηγός Σαμ Χιούστον νίκησε μέσα σε 18 μόλις λεπτά τον μεξικανικό στρατό, που διοικούσε ο ίδιος ο Σάντα Άννα, ο οποίος αιχμαλωτίστηκε μετά τη μάχη. Σε πολιτικό επίπεδο η μάχη του Σαν Χασίντο γέννησε τη Δημοκρατία του Τέξας.

Αν και οι μάχες στην ξηρά έπαψαν, συνεχίστηκαν στη θάλασσα.

## Παραπομπές


## Εξωτερικοί σύνδεσμοι
* 

Κατηγορία:Ιστορία των Ηνωμένων Πολιτειών
Κατηγορία:Ιστορία του Μεξικού
Κατηγορία:Ιστορία του Τέξας
Χαλκοβισμουθίτης

Ο **Χαλκοβισμουθίτης**, ή **χαλκοθειοβισμουθίτης** (cuprobismutite) είναι ένα σπάνιο ορυκτό του χαλκού (**Cu**), με προσμίξεις βισμούθιου (**Bi**), εξ ου και  το πρώτο όνομά του, και θείου (**S**) που φέρεται με τον τύπο *Cu<sub>6</sub>Bi<sub>8</sub>S<sub>15</sub>*, ή *Cu<sub>10</sub>Bi<sub>12</sub>S<sub>23</sub>*, εξ ου το δεύτερο πληρέστερο όνομά του.  Ανήκει στην ομάδα των θειαλάτων .

Έχει χρώμα κυανόφαιο έως μαύρο με μεταλλική λάμψη, αδιαφανής. To ειδικό βάρος του είναι 6,3 – 6,9  και ανευρίσκεται κυρίως σε φλέβες χαλαζία σε μορφή λεπτών ή βελονοειδών κρυστάλλων, ή ως στιφρά συσσωματώματα μαζί με άλλα ορυκτά όπως τον χαλκοπυρίτη και βολφραμίτη. Σπουδαιότερα κοιτάσματα του ορυκτού αυτού βρίσκονται στο Κολοράντο των ΗΠΑ.

## Δείτε επίσης
* Κατάλογος ορυκτών

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.60ος, σελ.357.

Κατηγορία:Ορυκτά του βισμουθίου
Κατηγορία:Ορυκτά του θείου
Κατηγορία:Ορυκτά του χαλκού
Ροδόλφος Α΄ του Βίρτσμπουργκ

Ο **Ροδόλφος Α΄ του Βίρτσμπουργκ** (γερμ.: *Rudolf I*, πέθανε στις 3 Αυγούστου 908) ήταν χριστιανός επίσκοπος του Βίρτσμπουργκ από το 892 μέχρι το 908. Ήταν ο νεότερος γιος του Ούντο της Νευστρίας.

## Βιογραφικά στοιχεία
Διορίστηκε επίσκοπος αντικαθιστώντας τον Άρνο που σκοτώθηκε σε εκστρατεία στην Μεγάλη Μοραβία. Τον ίδιο καιρό ο μεγαλύτερος αδελφός του Κορράδος ο πρεσβύτερος έγινε μαργράβος της Θουριγγίας αντικατοπτρίζοντας την φήμη της οικογένειας του στο βασίλειο των Ανατολικών Φράγκων. Αναφέρεται ότι ήταν ο Αρνούλφος της Καρινθίας που έδινε το προβάδισμα πότε στην μία οικογένεια πότε στην άλλη φέρνοντάς τες τελικά σε διαμάχη μεταξύ τους.

Ο Ροδόλφος σκοτώθηκε το 908 σε μάχη κατά των Μαγυάρων στην Θουριγγία.

## Παραπομπές


Κατηγορία:Οίκος των Κορραδιδών
Κατηγορία:Γερμανοί ευγενείς
Κατηγορία:Επίσκοποι του 9ου αιώνα
Κατηγορία:Επίσκοποι του 10ου αιώνα
Χαλκοβολφραμίτης

Ο **Χαλκοβολφραμίτης**, (cuprotungstite), είναι ένα σπάνιο ορυκτό του χαλκού (**Cu**), με προσμίξεις βάσεων του βολφραμίου (**W**), εξ ου και  το όνομά του, που φέρεται με τον χημικό τύπο Cu2[WO4OH2].  Ανήκει στην ομάδα των Βολφραμιαλάτων και φέρεται ν΄ ανακαλύφθηκε το 1869.

Έχει χρώμα πράσινο λαχανί  έως λαδί ή ανοικτό καφέ, υαλώδης  ημιδιαφανής. To ειδικό βάρος του είναι περίπου 7 και η σκληρότητά του 4-5. Είναι διαλυτό στα οξέα. Ανευρίσκεται  σε μικροκρυσταλλική μορφή λεπτών διπυραμιδικών κρυστάλλων, είτε ως σφαιρίδια είτε ως κρούστες σε συσσωματώματα. 
 
Κοιτάσματα του ορυκτού αυτού βρίσκονται στις ΗΠΑ, Μεξικό, Ευρώπη (Γερμανία, Αγγλία), Νότια Αφρική (Ναμίμπια), Ασία (Καζακστάν, Ιαπωνία) και Αυστραλία.

## Δείτε επίσης
* Κατάλογος ορυκτών

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.60ος, σελ.357.

Κατηγορία:Ορυκτά του βολφραμίου
Κατηγορία:Ορυκτά του χαλκού
Σήραγγα βάσης Γκόταρντ

Η **Σήραγγα βάσης Γκόταρντ** ή **Γκοτάρντ** (**Gotthard Base Tunnel** - **GBT**) είναι η μεγαλύτερη σήραγγα του κόσμου, μήκους 57,09 χιλιομέτρων. Η σήραγγα Γκόταρντ βρίσκεται στην Ελβετία, κάτω από τις Άλπεις και εξυπηρετεί τη σιδηροδρομική γραμμή Μιλάνου-Ζυρίχης. Η διάνοιξή της άνοιξε το 1996, η ολοκλήρωση της διάνοιξης έγινε το 2010 και η σήραγγα δόθηκε στην κυκλοφορία την 1η Ιουνίου 2016. Είναι μια από τις τρεις σήραγγες που βρίσκονται κάτω από την οροσειρά Σαιν Γκοτάρντ (Saint-Gotthard Massif). Οι άλλες δυο είναι η Σιδηροδρομική σήραγγα Γκόταρντ (Gotthard Rail Tunnel) του 1881 και η Οδική σήραγγα Γκόταρντ (Gotthard Road Tunnel) του 1980. Η κατασκευή της αποφασίστηκε λόγω της αύξησης της κίνησης στον άξονα βορρά-νότου μέσω των Άλπεων, φτάνοντας τις υπάρχουσες δομές στο όριο των δυνατοτήτων τους. Η κατασκευή της σήραγγας εγκρίθηκε με δημοψήφισμα το 1992.

## Εξωτερικοί σύνδεσμοι
* 
* Επίσημη ιστοσελίδα AlpTransit Gotthard LTD, της εταιρείας που κατασκευάζει τη σήραγγα βάσης Γκόταρντ

Κατηγορία:Κτίρια και κατασκευές στην Ελβετία
βαση Γκοταρντ
Γερμανικό πρωτάθλημα ποδοσφαίρου ανδρών 1991-1992

Το πρωτάθλημα της περιόδου 1991-1992 ήταν το 29ο από την καθιέρωση της Μπουντεσλίγκα. Ήταν το πρώτο πρωτάθλημα στο οποίο συμμετείχαν ομάδες από την πρώην Ανατολική Γερμανία, μετά την ενοποίηση της χώρας. Πρωταθλήτρια αναδείχθηκε η ΦφΜ Στουτγκάρδη, για τέταρτη φορά στην ιστορία. Πρώτος σκόρερ αναδείχθηκε ο Φριτς Βάλτερ της Στουτγκάρδης, με 22 γκολ.

## Βαθμολογία

## Πρώτοι σκόρερ

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 1991-1992
Περσέπολις Τεχεράνης (ποδόσφαιρο ανδρών)

Η **Περσέπολις** (περσικά: پرسپولیس) είναι ποδοσφαιρική ομάδα του Ιράν με έδρα την πρωτεύουσα Τεχεράνη. Αποτελεί τμήμα του αθλητικού σωματείου Περσέπολις. Η ομάδα διεξάγει τους εντός έδρας αγώνες της στο Στάδιο Αζαντί, χωρητικότητας 78.116 θεατών. Είναι μαζί με την Εστεγλάλ οι πολυνίκες του ιρανικού πρωταθλήματος

## Ιστορία
Ιδρύθηκε το 1963 από τον Αλί Αμπντού, Ιρανό πυγμάχο που ζούσε έως τότε στις ΗΠΑ. Η ονομασία του συλλόγου προέρχεται από την αρχαία πρωτεύουσα της Περσίας, Περσέπολη. Ο Σύλλογος στα πρώτα χρόνια λειτουργίας του αγωνιζόταν στις μικρές κατηγορίες του Ιρανικού πρωταθλήματος. Το 1968 η Ισλαμική Ιρανική κυβέρνηση διέλυσε πολλούς συλλόγους, ένας από αυτούς ήταν και η Σαχίν της Τεχεράνης, που όλοι οι παίκτες της εντάχθηκαν στην Περσέπολις που αγωνιζόταν στην Β' κατηγορία. Εκείνη την χρονιά δεν έγινε πρωτάθλημα αλλά ένα τουρνουά με τη συμμετοχή 44 συλλόγων με την Περσέπολις να τερματίζει στις 4 πρώτες. Την επόμενη χρονιά, το 1969, η Περσέπολις εκπροσώπησε το Ιράν στο Κύπελλο Κυπελλούχων Ασίας χωρίς επιτυχία αφού αποκλείστηκε στην φάση των ομίλων, μάλιστα ήταν ο πρώτος σύλλογος του Ιράν που το εκπροσώπησε σε Διεθνή διοργάνωση. 

Το 1962 επανιδρύθηκε η *Σαχίν* από τον ιδιοκτήτη της ιρανικής αυτοκινητοβιομηχανίας *Universal* με νέα ονομασία *Paykan*, μετά από διαπραγματεύσεις οι περισσότεροι παίκτες, εκτός τον Αζιζ Ασλί, επέστρεψαν πίσω . Η Paykan κατέκτησε το πρωτάθλημα της χρονιάς αλλά πολλοί παίκτες επέστρεψαν στο τέλος στην Περσέπολις. Το 1972 ο σύλλογος κατέκτησε το πρώτο εθνικό της πρωτάθλημα και ο πρόεδρος της ανακοίνωσε ότι ο σύλλογος γίνεται επαγγελματικός, ο πρώτος στο Ιράν. Ο Σύλλογος δεν πήρε μέρος στο πρωτάθλημα και έπαιζε μόνο φιλικά παιχνίδια με ξένους συλλόγους, μετά από λίγους μήνες έγινε ερασιτεχνικός και πάλι. 

Μετά την ισλαμική επανάσταση, ο σύλλογος αναγκάστηκε να αλλάξει πολλά ονόματα. Έπειτα ονομάστηκε επίσημα *Πιρουζί* (پیروزی‎, *Νίκη*), αλλά εξακολουθούσε να αποκαλείται με την παλαιά της ονομασία. Η ομάδα κατάφερε να πετυχαίνει πάντοτε καλά πλασαρίσματα στην πρώτη πεντάδα. Μεγαλύτερη επιτυχία ήταν το 1991, όταν κατέκτησε το Κύπελλο Κυπελλούχων Ασίας και το 1993 που ήταν φιναλίστ της ίδιας διοργάνωσης. Το 2012 μετονομάστηκε πάλι σε *Περσέπολις*.

## Επιτυχίες
.

### Εγχώριες
* **[[Πρωτάθλημα ποδοσφαίρου Ιράν|Πρωταθλήματα Ιράν]]**
::Πρωταθλήτρια (15): 1971–72, 1973–74, 1975–76, 1995–96, 1996–97, 1998–99, 1999–2000, 2001–02, 2007–08, 2016–17, 2017–18, 2018-19, 22019-20, 2020/21, 2022/23
* **[[Κύπελλο Ιράν (ποδόσφαιρο ανδρών)|Κύπελλο Ιράν]]**
::Κυπελλούχος (6): 1987–88, 1990–91, 1998–99, 2009–10, 2010–11,2018_19
* **[[Σούπερ Καπ Ιράν]]**
::Νικήτρια (3): 2017, 2018,2019

### Διεθνείς
* **[[Κύπελλο Κυπελλούχων Ασίας]]**
::Νικήτρια (1): 1991

## Παραπομπές


## Εξωτερικοί σύνδεσμοι

* 

Περσεπολις
Κατηγορία:Ιδρύσεις ποδοσφαιρικών ομάδων το 1963
Ούντο της Νευστρίας

Ο **Ούντο της Νευστρίας** ήταν ευγενής στο βασίλειο των Ανατολικών Φράγκων τον 9ο μ.Χ. αιώνα, γιος του Γκέμπχαρτ κόμη του Λάνγκαου και μεγαλύτερος αδελφός του Βερεγγάριου Α΄ της Νευστρίας. Τα αδέλφια είχαν την εύνοια του βασιλιά Καρόλου του Φαλακρού.

## Βιογραφικά στοιχεία
Με τους αδελφούς του Βερεγγάριο Α΄ και Βάλντο συμμετείχαν το 861 στην εξέγερση του Καρλομάν της Βαυαρίας εναντίον του πατέρα του Λουδοβίκου Β΄ του Γερμανικού της Ανατολικής Φραγκίας. Η επανάσταση κατεστάλη εύκολα και τα αδέλφια μαζί με τον συγγενή τους Αδελάρδο κατέφυγαν στην Αυλή του Καρόλου Β΄ του Φαλακρού της Δυτικής Φραγκίας. Ο Κάρολος τους ανέθεσε τη μαρκιωνία της Νευστρίας για να τη φυλάνε από τους Βίκινγκς, ενώ τη φύλαξη της Βρετάνης ανέθεσε στον Ροβέρτο τον Ισχυρό. Η εύνοια του Καρόλου Β΄ προκάλεσε την ζήλια των Ροργονιδών, της πιο ισχυρής οικογένειας της Νευστρίας, που -αφού συμμάχησαν με τον Σαλομάν της Βρετάνης- επιτέθηκαν στα αδέλφια το 865. 

Ο θάνατος του Λουδοβίκου Β΄ του Γερμανικού επέτρεψε στα αδέλφια να επιστρέψουν το 876 στην Αυλή του Καρλομάνου.

## Οικογένεια
Τέκνα του Ούντο ήταν:
* Κορράδος απεβ. 906, δούκας της Θουριγγίας. Έδωσε το όνομά του στον Οίκο των Κορραδιδών και γιος του ήταν ο:
** Κορράδος Α΄ βασιλιάς της Γερμανίας. 
* Έμπερχαρντ κόμης του Λάνγκαου.
** Γκέμπχαρντ, κόμης του Ούλφγκαου.
* Γκέμπχαρτ π. 860/8-910, δούκας της Λωρραίνης.
* Ροδόλφος απεβ. 908, έγινε επίσκοπος του Βύρτσμπουργκ.

## Παραπομπές


Κατηγορία:Οίκος των Κορραδιδών
Κατηγορία:Γερμανοί ευγενείς
Πας Τεχεράνης

Η **Πας** (Περσικά:باشگاه فوتبال پاس تهران), είναι ποδοσφαιρικός σύλλογος του Ιράν , αρχικά η έδρα της ήταν από το 1963 στην πρωτεύουσα  Τεχεράνη και από το 2007 στην πόλη Χαμαντάν σαν Πας Χαμαντάν (Περσικά : باشگاه فوتبال پاس همدان). Ιδρύθηκε ανεπίσημα το 1953 και επίσημα το 1963 με χρώματα το πράσινο και το άσπρο.

## Ιστορία
Το 1953 η αστυνομία του Ιράν αποφάσισε να οργανώσει τον αθλητισμό στο αστυνομικό σώμα , έτσι ιδρύεται, (σε ελεύθερη μετάφραση), ο "Αθλητικός σύλλογος αστυνομικής ακαδημίας Ευελπίδων" . Την ίδια χρονιά η ομάδα συμμετείχε στο Ιρανικό πρωτάθλημα ενόπλων δυνάμεων . Στις 8 Ιουλίου 1963 αναγνωρίστηκε επίσημα από την Ποδοσφαιρική ομοσπονδία Ιράν και άλλαξε όνομα σε Πας. Αρχικά συμμετείχε με επιτυχία στο πρωτάθλημα Τεχεράνης , ελλείψει εθνικού πρωταθλήματος, και από το 1970 στην Α' κατηγορία του Ιρανικού πρωταθλήματος.

Από την ημέρα της ίδρυσης της η Πας ήταν στην ελιτ του Ιρανικού ποδοσφαίρου έχοντας κατακτήσει 5 πρωταθλήματα. Μεγαλύτερη επιτυχία του συλλόγου η κατάκτηση του Κυπέλλου πρωταθλητριών ομάδων Ασίας το 1993. Στο κύπελλο Ιράν η Πας είναι η μοναδική εγχώρια διοργάνωση που δεν κατέκτησε ποτέ αλλά ούτε έπαιξε σε τελικό. 

## Τίτλοι
*Πρωτάθλημα Ιράν : 1976-77, 1977-78, 1991-92, 1992-93, 2003-04
*Κύπελλο πρωταθλητριών Ασίας : 1993
*Πρωτάθλημα Τεχεράνης : 1967-68, 1968-69

Πας
Κατηγορία:Ιδρύσεις ποδοσφαιρικών ομάδων το 1963
Κυβέρνηση Δημητρίου Ράλλη 1905

Η **(3η) Κυβέρνηση Δημητρίου Ράλλη 1905** (Ιούνιος - Δεκέμβριος 1905) σχηματίστηκε μετά την δολοφονία του Θεόδωρου Δηλιγιάννη, εξαιτίας της ανάγκης πλήρωσης της θέσης του Πρωθυπουργού. 

Μετά την δολοφονία του Δηλιγιάννη, στο «Εθνικόν κόμμα», ο άτυπος *"υπαρχηγός του"*, Κυριακούλης Μαυρομιχάλης, συγκέντρωσε δίπλα του την πλειοψηφία του κόμμματος. Ωστόσο ο βασιλιάς, έδωσε την εντολή, όχι στον *"υπαρχηγό"* όπως θα ήταν ίσως αναμενόμενο, αλλά στον *"δηλιγιαννικό"* Πρόεδρο της Βουλής, Αλέξανδρο Ρώμα, δημιουργώντας έτσι έναν νέο πόλο μέσα στο Εθνικό κόμμα. Ο Ρώμας όμως, δεν κατάφερε να σχηματίσει υπουργικό συμβούλιο, ενώ οι συνομιλίες του Μαυρομιχάλη, με τον χωρίς οπαδούς στην Βουλή τότε («Καπετάν Ένας», έλεγαν τότε σκωπτικά τον Ράλλη, ), Δημήτριο Ράλλη, κατέληξαν σε αμοιβαία συμφωνία, που τους οδήγησε στη δημιουργία κυβέρνησης συνεργασίας.
Η κυβέρνηση προσελκύοντας συν τω χρόνω, περισσότερους βουλευτές στο πλευρό της, κατόρθωσε να λάβει την *«[[Ψήφος εμπιστοσύνης|ψήφο εμπιστοσύνης]]»*  - 113 ψήφισαν υπέρ σε σύνολο 195 παρόντων βουλευτών - της Βουλής στις 23 Ιουνίου.
Ωστόσο, αυτή η συνεργασία δεν μπόρεσε να έχει διάρκεια και στο τέλος Νοεμβρίου, με την ψήφιση του νέου Προέδρου της Βουλής, διαλύθηκε.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Δημήτριος Ράλλης

* *«Επί των Εξωτερικών υπουργός»*:   προσωρινά Δημήτριος Ράλλης
* *«Επί των Εσωτερικών υπουργός»*: Κυριακούλης Μαυρομιχάλης
* *«Επί των Οικονομικών υπουργός»*: Δημήτριος Ράλλης
* *«Επί των Στρατιωτικών υπουργός»*: Κυριακούλης Μαυρομιχάλης
: - αντικαταστάθηκε στις 17 Ιουλίου 1905 από τον Βασίλειο Βουδούρη
* *«Επί της Δικαιοσύνης υπουργός»*: Ασημάκης Χριστόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*:  Λάμπρος Καλλιφρονάς
* *«Επί των Ναυτικών υπουργός»*:  Βασίλειος Βουδούρης
: - αντικαταστάθηκε στις 17 Ιουλίου  από τον Επαμεινώνδα Δηλιγιάννη (ή Δεληγιάννη)

## Πηγή
* Γεώργιος Ασπρέας:  «Πολιτική ιστορία της νεωτέρας Ελλάδας», β' έκδοση, τόμος Γ', 1930, https://anemi.lib.uoc.gr/metadata/8/1/0/metadata-1460008411-428532-12286.tkl

## Αναφορές


1905 06
Κατηγορία:1905
Εστεγλάλ Τεχεράνης

Η **Εστεγλάλ** (περσικά: استقلال) είναι ποδοσφαιρική ομάδα του Ιράν στην πρωτεύουσα Τεχεράνη. Αποτελεί τμήμα του αθλητικού σωματείου Εστεγλάλ. Η ομάδα διεξάγει τους εντός έδρας αγώνες της στο Στάδιο Αζαντί, χωρητικότητας 78.116 θεατών. Είναι μαζί με την Περσέπολις οι πολυνίκες του ιρανικού πρωταθλήματος.Η Esteghlal είναι η πιο δημοφιλής ομάδα στο Ιράν και την Ασία. 

## Ιστορία
Ιδρύθηκε στις 24 Σεπτεμβρίου 1945 από τρεις στρατιωτικούς σαν ποδηλατικός σύλλογος με χρώμματα μπλε και άσπρο. Το αρχικό της όνομα ήταν *Ντοτσαρχέ Σαβαράν* (دوچرخه سواران, *Οι Ποδηλάτες*). Το 1946 ιδρύθηκε το ποδοσφαιρικό τμήμα και το 1947 κατέκτησε τον πρώτο του τίτλο το Κύπελλο της Τεχεράνης, την ίδια χρονιά άλλαξε όνομα σε *Ταζ* (تاج, *Στέμμα*). Το 1978 με την ισλαμική επανάσταση και την καθίδρυση ισλαμικού κράτους στο Ιράν όλοι οι σύλλογοι υποχρεώθηκαν να αλλάξουν ονομασία, η Τάζ μετονομάστηκε σε *Εστεγλάλ* (استقلال, *Ανεξαρτησία*). 

Η Εστεγλάλ από το 1946 αγωνιζόταν στα τοπικά πρωταθλήματα της Τεχεράνης ελλείψει εθνικού πρωταθλήματος, και από το 1970 στο Πρωτάθλημα του Ιράν. Το 1995 σε αγώνα με την Περσέπολις έγιναν μεγάλα επεισόδια από τους οπαδούς της Περσέπολις που πίστευαν ότι ο διαιτητής ήταν προκατειλημμένος υπέρ της Εστεγλάλ, η ιρανική ομοσπονδία πήρε απόφαση και μετακαλούσε ξένους διαιτητές έως την περίοδο 2008-09. Μεγαλύτερη επιτυχία της οι δυο κατακτήσεις του Κυπέλλου πρωταθλητριών Ασίας το 1970 νικώντας στον τελικό την ισραηλινή Μακάμπι Τελ Αβίβ, και το 1990 νικώντας την κινεζική Λιαονίνγκ.Οι οπαδοί της Esteghlal είναι περισσότεροι από την Persepolis.

## Επιτυχίες
.

### Εγχώριες
***[[Πρωτάθλημα ποδοσφαίρου Ιράν|Πρωτάθλημα Ιράν]]**
::Πρωταθλήτρια (9): 1970–71, 1974–75, 1989–90, 1997–98, 2000–01, 2005–06, 2008–09, 2012–13, 2021–22
***Γ΄ Κατηγορία Ιράν**
::Πρωταθλήτρια (1): 1993–94
***[[Κύπελλο Ιράν (ποδόσφαιρο ανδρών)|Κύπελλο Ιράν]]**
::Κυπελλούχος (7): 1976–77, 1995–96, 1999–00, 2001–02, 2007–08, 2011–12, 2017–18

### Διεθνείς
***[[Κύπελλο Πρωταθλητριών Ποδοσφαίρου Ασίας|Κύπελλο Πρωταθλητριών Ασίας]]**
::Νικήτρια (2): 1970, 1990-91

## Παραπομπές


## Εξωτερικοί σύνδεσμοι

*

Κατηγορία:Ιδρύσεις ποδοσφαιρικών ομάδων το 1945
Σαϊπά ΦΚ

Η **Σαϊπά ΦΚ** (περσικά: *باشگاه فوتبال سايپا کرج*) είναι αθλητικός σύλλογος του Ιράν με έδρα αρχικά την Τεχεράνη και σήμερα την πόλη Καράτζ. Ο σύλλογος ανήκει στην Ιρανική αυτοκινητοβιομηχανία SAIPA, έχει χρώματα το πορτοκαλί και το άσπρο.

## Ιστορία
Η Ιστορία της Σαίπα αρχίζει το 1989 όταν η αυτοκίνητο βιομηχανία Σαίπα αγόρασε μιά μικρή ομάδα που έπαιζε στο τοπικό πρωτάθλημα της Τεχεράνης, της άλλαξε και όνομα δίνοντας της το σημερινό. Την ίδια χρονιά κατέκτησε το πρωτάθλημα και το σούπερ καπ της Τεχεράνης ανεβαίνοντας στην Β΄ κατηγορία του Ιρανικού πρωταθλήματος . Το 1993 ανέβηκε στην Α΄ κατηγορία όπου κατάφερε στην πρώτη της εμφάνιση να κατακτήσει πρωτάθλημα και κύπελλο. Την επόμενη χρονιά κατέκτησε πάλι το πρωτάθλημα αλλά την τρίτη παρουσία της στην Α΄ κατηγορία υποβιβάστηκε για να επιστρέψει το 1998 όπου παραμένει έως σήμερα. 

*Η πορεία της στην Α΄ κατηγορία



## Τίτλοι
*Πρωτάθλημα ποδοσφαίρου Ιράν : 1993-94, 1994-95, 2006-07
*Κύπελλο ποδοσφαίρου Ιράν: 1995

## Εξωτερικοί σύνδεσμοι
* επίσημη ιστοσελίδα, στα Περσικά

Κατηγορία:Ιδρύσεις ποδοσφαιρικών ομάδων το 1989
Κατηγορία:Ποδοσφαιρικές ομάδες Ιράν
Δημήτριος Λάκας

Ο **Δημήτριος Λάκας Μπάχας** (, 29 Αυγούστου 1925 – 2 Νοεμβρίου 1999) ήταν ελληνικής καταγωγής πρόεδρος του Παναμά κατά την περίοδο 1969-1978.

## Σταδιοδρομία
Ήταν γιος του Έλληνα μετανάστη Βασιλείου Λάκκα. Γεννήθηκε στις 29 Αυγούστου του 1925 στη Κολόν του Παναμά. Μετά τη συμπλήρωση των εγκυκλίων σπουδών του φοίτησε στο Τεχνολογικό Πανεπιστήμιο του Τέξας.

Επιστρέφοντας στη χώρα του ασχολήθηκε έντονα με την πολιτική παράλληλα με την επαγγελματική του σταδιοδρομία ως μηχανικός. Στην πολιτική κατέλαβε διάφορες διοικητικές θέσεις μεταξύ των οποίων και διοικητής του Ταμείου Κοινωνικών Ασφαλίσεων.

### Προεδρία του Παναμά
Στις 19 Δεκεμβρίου του 1969 ο στρατηγός Ομάρ Τορίγιος Χερέρα διενήργησε πραξικόπημα, μετά το οποίο διόρισε τον Δ. Λάκα Πρόεδρο του Παναμά στο πλαίσιο μεταβατικής κυβέρνησης, αντικαθιστώντας τον έως τότε πρόεδρο Χοσέ Μαρία Πινίλα. Το 1972 ο Δ. Λάκας ανέλαβε συνταγματικός Πρόεδρος, θέση την οποία διατήρησε μέχρι τις 11 Οκτωβρίου του 1978, οπότε τον διαδέχθηκε ο Α. Ρόγιο. Ένα χρόνο μετά την εκλογή του, έλαβε ειδική τιμητική διάκριση από το Πανεπιστήμιο που αποφοίτησε. 

Απεβίωσε στις 2 Νοεμβρίου του 1999 στον Παναμά.

## Παραπομπές


Κατηγορία:Πρόεδροι του Παναμά
Κατηγορία:Έλληνες του Παναμά
691 Ληχάι

Ο **Ληχάι (Lehigh)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,3. Ανακαλύφθηκε το 1909 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά του από το Πανεπιστήμιο Ληχάι της Πενσυλβάνια, όπου υπολογίσθηκε η τροχιά του ως μέρος της διατριβής για το δίπλωμα master του μεταπτυχιακού φοιτητή Joseph B. Reynolds από τις παρατηρήσεις του Μέτκαλφ.

## Φυσικά χαρακτηριστικά
Η μέση διάμετρος του Ληχάι εκτιμάται σε 87,68 χιλιόμετρα. Ο φασματικός τύπος του είναι **CD**, ενώ το άλβεδό του είναι 0,0438. Ο Ληχάι περιστρέφεται γύρω από τον εαυτό του μία φορά κάθε 10 ώρες και 29 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ληχαι
692 Ιπποδάμεια

Η **Ιπποδάμεια (Hippodamia)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,94. Ανακαλύφθηκε το 1901 από τους Γερμανούς αστρονόμους Μαξ Βολφ και Άουγκουστ Κοπφ, που παρατηρούσαν από τη Χαϊδελβέργη, και πήρε το όνομά της από την Ιπποδάμεια της ελληνικής μυθολογίας. Αξιοσημείωτη είναι η μεγάλη κλίση της τροχιάς της Ιπποδαμείας ως προς την εκλειπτική.

## Φυσικά χαρακτηριστικά
Η μέση διάμετρος της Ιπποδαμείας εκτιμάται σε 45,90 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1785. Η Ιπποδάμεια περιστρέφεται γύρω από τον εαυτό της μία φορά κάθε 8 ώρες και 59 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιπποδαμεια
693 Ζερμπινέττα

Η **Ζερμπινέττα (Zerbinetta)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,444. Ανακαλύφθηκε το 1909 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το ομώνυμο πρόσωπο της όπερας *«[[Αριάδνη εν Νάξω]]»* του Ρίχαρντ Στράους.

## Φυσικά χαρακτηριστικά
Η μέση διάμετρος της Ζερμπινέττας εκτιμάται σε 67,66 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0683.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζερμπινεττα
694 Έκαρντ

Ο **`Εκαρντ (Ekard)** είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,17. Ανακαλύφθηκε το 1909 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά του (όπως και ο 620 Δρακονία) από το όνομα του Πανεπιστημίου Drake της Αϊόβα (ΗΠΑ) γραμμένο ανάποδα.

## Φυσικά χαρακτηριστικά
Η μέση διάμετρος του `Εκαρντ εκτιμάται σε 90,78 χιλιόμετρα. Ο φασματικός τύπος του είναι **CP**, ενώ το άλβεδό του είναι 0,0460. Ο `Εκαρντ περιστρέφεται γύρω από τον εαυτό του μία φορά κάθε 5 ώρες και 55 λεπτά.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Εκαρντ
Λιβάδι Θεσσαλονίκης

Το **Λιβάδι** (ή Λειβάδι) είναι χωριό στον Δήμο Θέρμης της Περιφερειακής Ενότητας Θεσσαλονίκης σε υψόμετρο 850 μέτρα. Βρίσκεται σε απόσταση περίπου 30 χιλιομέτρων από τη Θεσσαλονίκη στα όρια με το Νομό Χαλκιδικής. Σύμφωνα με την απογραφή του 2011 έχει 263 κατοίκους. Ιδρύθηκε στα τέλη του 15ου αιώνα και ήταν ένα από τα χωριά που ανήκαν στο βακούφι του Ισχάκ Πασά (*Ishak Pasa*), ο οποίος το 1484 έκτισε στη Θεσσαλονίκη το Αλατζά Ιμαρέτ (πολύχρωμο πτωχοκομείο) και άλλα θρησκευτικά και φιλανθρωπικά ιδρύματα. Για τη συντήρηση των ιδρυμάτων αυτών το 1487 «αφιέρωσε» (διάφορα άλλα χωριά, κτήματα) και τις γεωργικές περιοχές Βάβδου και Λιβαδίου (που τότε πιθανόν ανήκαν στην Κοινότητα της Γαλάτιστας). Οι γεωργικές αυτές περιοχές ξανάγιναν αργότερα χωριά. Το Λιβάδι συμμετείχε στην επανάσταση του 1821 προσφέροντας στον αγώνα σημαντικούς αγωνιστές, όπως ο Θεοδόσιος Στέριου, ο οπλαρχηγός Αγγελής Στεργίου (Μουστάκας), ο Δημήτριος Στάμου, ο Νικόλαος Σπύρου και πολλοί άλλοι.

μικρογραφία|Η κεντρική πλατεία με τα αιωνόβια πλατάνια|αριστεράΤο Λιβάδι, σύμφωνα με διάφορες πηγές πληροφοριών, το 1913 είχε 1800 κατοίκους, το 1920 είχε 1252, το 1928 είχε 1251, το 1940 είχε 904, το 1951 είχε 682, το 1961 είχε 460, ενώ το 1981 είχε μόνο 286 κατοίκους. Το Λιβάδι πέρασε πολλές διακυμάνσεις ως προς τον πληθυσμό του. Μετά τον Β'''΄''' Παγκόσμιο Πόλεμο και κυρίως μετά τον εμφύλιο (1950), άρχισε ομαδική μετανάστευση των κατοίκων του προς την Θεσσαλονίκη. Από την δεκαετία του '70 όμως άρχισε να εκδηλώνεται το ενδιαφέρον των Λιβαδιωτών της Θεσσαλονίκης για το χωριό και αυτό φαίνεται από τις επιδιορθώσεις που κάνανε στα παλιά τους τα σπίτια.
μικρογραφία|Αρχοντικό 1888
Στο Λιβάδι υπάρχουν αρκετά δείγματα μακεδονίτικης αρχιτεκτονικής. Ενδιαφέρον παρουσιάζει επίσης η κεντρική πλατεία με τα αιωνόβια πλατάνια και την χαρακτηριστική πέτρινη κατοικία του 1888, καθώς και ο ιερός ναός του Αγίου Αθανασίου (1818).

## Παραπομπές


## Πηγές
* 

Κατηγορία:Δήμος Θέρμης
Κατηγορία:Χωριά της περιφερειακής ενότητας Θεσσαλονίκης
690 Βρατισλαβία

Η **Βρατισλαβία (Wratislavia)** είναι ένας πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,02. Ανακαλύφθηκε το 1909 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από την εκλατινισμένη παλαιά ονομασία της πολωνικής πόλεως Βρότσουαφ (και όχι από τη Μπρατισλάβα).

## Φυσικά χαρακτηριστικά
Η μέση διάμετρος της Βρατισλαβίας εκτιμάται σε 134,65 χιλιόμετρα (από δεδομένα του IRAS). Ο φασματικός τύπος της είναι άγνωστος, ενώ το άλβεδό της είναι 0,0604. Η Βρατισλαβία περιστρέφεται γύρω από τον εαυτό της μία φορά κάθε 8 ώρες και 38 λεπτά.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Βρατισλαβια
Νεκρόπολη Τείχους του Κρεμλίνου

Η **Νεκρόπολη του Τείχους του Κρεμλίνου** βρίσκεται στην Κόκκινη Πλατεία (Красная площадь) της Μόσχας. Μπροστά στα τείχη του Κρεμλίνου κυριαρχεί το επιβλητικό Μαυσωλείο του Λένιν, όπου είχε ταριχευθεί και τοποθετηθεί ο ηγέτης της Οκτωβριανής Επανάστασης στη Ρωσία Βλαντίμιρ Λένιν (1870 – 1924). 

Το Μαυσωλείο έχει σχεδιάσει σε μνημειακό ρυθμό και σχήμα πυραμίδας ο Ρώσος αρχιτέκτονας Αλεξέι Σούσεφ (Aleksey Shchusev, 1873 -1949). Μετά τη διάλυση της Σοβιετικής Ένωσης, η ρωσική κυβέρνηση συζητά - δίχως να έχει ληφθεί ακόμη απόφαση - την απομάκρυνση της σορού του Λένιν από το Μαυσωλείο, προκειμένου να ενταφιαστεί.

Πίσω από το Μαυσωλείο του Λένιν και μπροστά στο Τείχος του Κρεμλίνου βρίσκονται οι τάφοι  άλλων ηγετών του κομμουνιστικού κόμματος. Ανάμεσα σ’ αυτούς είναι οι διάδοχοι του Λένιν στην ηγεσία του κομμουνιστικού κόμματος Ιωσήφ Στάλιν (1879 – 1953), Λεονίντ Μπρέζνιεφ (1906 – 1982), Γιούρι Αντρόπωφ (1914 – 1984) και Κονσταντίν Τσερνιένκο (1911-1985).

Επίσης, στη νεκρόπολη του Τείχους του Κρεμλίνου βρίσκονται οι τάφοι της Κρούπσκαγια (1869 – 1939),  συζύγου του Λένιν,  του Βλαντίμιρ Μιχάηλοβιτς Κομαρόφ (16 Μαρτίου 1927 – 24 Απριλίου 1967) ήταν Σοβιετικός  πιλότος δοκιμών, αεροναυπηγός και κοσμοναύτης στην πρώτη ομάδα κοσμοναυτών που επιλέχθηκαν το 1960, επιλέχθηκε για την θέση του κυβερνήτη του Σογιούζ 1, του πρώτου ανθρώπου που ταξίδεψε στο διάστημα Γιούρι Γκαγκάριν (1934 – 1968), του στρατάρχη Κονσταντίν Ροκοσόφσκυ (1896 - 1968) και του συγγραφέα Μαξίμ Γκόρκι (1868 – 1936). 

Είναι ακόμη θαμμένος εκεί ο Αμερικανός δημοσιογράφος Τζον Ριντ (1887 – Μόσχα 1920), συγγραφέας του πολυδιαβασμένου βιβλίου «Δέκα ημέρες που συγκλόνισαν τον κόσμο» (1919), το οποίο αποτελεί χρονικό της Οκτωβριανής Επανάστασης στη Ρωσία. 

Ένα ακόμη σημαίνον πρόσωπο που τάφηκε στο Τείχος του Κρεμλίνου το Δεκέμβριο του 1984 ήταν ο στρατάρχης και Υπουργός Άμυνας της Σοβιετικής Ένωσης Ντμίτρι Ουστίνοφ (1908 – 1984).Ο Ουστίνοφ ήταν το τελευταίο πρόσωπο που αποτεφρώθηκε και η τεφροδόχος του τοποθετήθηκε σε ειδική εσοχή μέσα στο Τείχος τον Δεκέμβριο του 1984.

## Παραπομπές


## Πηγές
* «ΜΟΣΧΑ» (Οδηγοί του Κόσμου), Εκδόσεις ΚΑΘΗΜΕΡΙΝΗ/DORLING KINDERSLEY LTD, Αθήνα, 1999.

## Εξωτερικοί σύνδεσμοι
* 

Κατηγορία:Μαυσωλεία
Κατηγορία:Κτίρια και κατασκευές στη Μόσχα
Κατηγορία:Κόκκινη Πλατεία
1-προπεν-1-αμίνη

Η **προπεν-1-αμίνη-1** ή **1-αμινοπροπένιο-1** ή  **προπεν-1-υλαμίνη-1**  ή **1-αζαβουτένιο-2** (σε δύο (2) γεωμετρικά ισομερή) είναι η χημική ένωση με σύντομο συντακτικό τύπο CH3CH=CHNH2. Είναι μια αλκεναμίνη (ή και γενικότερα εναμίνη), δηλαδή άκυκλη μονοαμίνη με ένα διπλό δεσμό. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης:
# Προπεν-2-αμίνη-1 με σύντομο συντακτικό τύπο: CH2=CHCH2NH2.
# Προπεναμίνη-2 με σύντομο συντακτικό τύπο: CH3C(NH2)=CH2.
# N-μεθυλαιθεναμίνη ή βινυλομεθυλαμίνη με σύντομο συντακτικό τύπο: CH3NHCH=CH2.
# Προπανιμίνη-1 με σύντομο συντακτικό τύπο: CH3CH2CH=NH.
# Προπανιμίνη-2 με σύντομο συντακτικό τύπο: CH3C(=NH)CH3.
# N-μεθυλαιθανιμίνη με σύντομο συντακτικό τύπο: CH3N=CHCH3.
# Ν-αιθυλομεθανιμίνη με σύντομο συντακτικό τύπο: CH2=NCH2CH3.
# Κυκλοπροπαναμίνη με σύντομο συντακτικό τύπο: 40 px.
# Αζετιδίνη ή επαζωπροπάνιο-1,3 με σύντομο συντακτικό τύπο 50 px.
# 2-μεθυλαζιριδίνη ή επαζωπροπάνιο-1,2 με σύντομο συντακτικό τύπο 100 px.
# N-μεθυλαζιριδίνη ή Ν-μεθυλεπαζαιθάνιο με σύντομο συντακτικό τύπο 80 px.

## Χημικές ιδιότητες και παράγωγα

### Ταυτομέρεια

Βασική ιδιότητά της είναι η ταυτομέρεια με την προπανιμίνη-1, με την οποία βρίσκεται πάντα σε χημική ισορροπία, έντονα μετατοπισμένη σε όφελος της ιμίνης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών προπεν-1-αμίνης-1. Μπορεί να καταλυθεί προς την επιθυμητή κατεύθυνση με παρουσία οξέων,  βάσεων ή ουσιών που απομακρύνουν ποσότητες από τη μια από τις δύο ενώσεις:




## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αλκεναμίνες
Buried

Το **Buried** είναι ισπανικό θρίλερ παραγωγής 2010. Την σκηνοθεσία ανέλαβε ο Ροδρίγο Κορτές ενώ το σενάριο έγραψε ο Κρις Σπάρλινγκ. Πρωταγωνιστεί ο Ράιαν Ρέινολντς.

## Πλοκή

Ο **Πολ Κόνροϊ** (Paul Conroy), Αμερικανός οδηγός φορτηγού που εργάζεται σε αμερικανική εταιρεία στο Ιράκ, πέφτει, μαζί με συναδέλφους του, θύμα ενέδρας Ιρακινών ανταρτών και ξυπνά τραυματισμένος μέσα σε ένα φέρετρο, θαμμένο κάπου στο Ιράκ.

Ο αέρας είναι περιορισμένος, όπως και ο χρόνος του Κόνροϊ, καθώς οι απαγωγείς του τον ενημερώνουν ότι, εάν δεν καταβληθεί γι' αυτόν ένα τεράστιο ποσό ως λύτρα μέσα στις επόμενες δύο ώρες, τον περιμένει η εκτέλεση.

Στον αγωνιώδη αγώνα του για την επιβίωση, τα όπλα του Κόνροϊ είναι ελάχιστα: ένα κινητό τηλέφωνο, του οποίου η μπαταρία πέφτει από λεπτό σε λεπτό, ένας αναπτήρας που κι αυτός τρεμοσβήνει, ένα στυλό και ένα μπουκαλάκι χάπια κατά του άγχους.

## Διανομή ρόλων
* Ράιαν Ρέινολντς στο ρόλο του *Πολ Κόνροϊ*
* Ιβάνα Μίνιο στο ρόλο της *Πάμελα Λούτι*
* Ρόμπερτ Πάτερσον στο ρόλο του *Νταν Μπρένερ*
* Χοσέ Λουίς Γκαρθία Πέρεθ στο ρόλο του *Τζαμπίρ*
* Στίβεν Τομπολόβσκι στο ρόλο του *Άλαν Ντάβενπορτ*
* Σαμάνθα Μάθις στο ρόλο της *Λίντα Κόνροϊ*
* Γουόρνερ Λάφλιν στο ρόλο της *Ντόνα Μίτσελ/Μέριαν Κόνροϊ/Ρεμπέκα Μπράουνινγκ*
* Έρικ Παλαντίνο στο ρόλο του *Πράκτορα Χάρις*

## Σχολιασμός

Το Buried είναι ένα ευρηματικό θρίλερ, που εξελίσσεται ολόκληρο μέσα σε ένα σκοτεινό φέρετρο και στο οποίο παρακολουθούμε επί 90 λεπτά έναν εκπληκτικό Ράιαν Ρέινολντς να αγωνίζεται για τη ζωή του και να αντιμετωπίζει, πέρα από τους Ιρακινούς απαγωγείς, την αδυναμία συνεννόησης με τον έξω κόσμο, την αδιαφορία του κρατικού συστήματος και τον κυνισμό των οικονομικών συμφερόντων.

Η ταινία στηρίζεται ολόκληρη στις εκφράσεις του προσώπου, ακόμη και στο ρυθμό της ανάσας του Ρέινολντς, που είναι το μόνο πρόσωπο που βλέπουμε στην οθόνη μας. Όλα τα υπόλοιπα μέλη του καστ ακούγονται μόνο στο τηλέφωνο του πρωταγωνιστή.

Βασισμένο σε μια απλή και ριψοκίνδυνη ιδέα, το θρίλερ του Ροδρίγο Κορτές, βαδίζοντας στα χνάρια του μαέστρου του σασπένς Άλφρεντ Χίτσκοκ, καταφέρνει να διατηρήσει αμείωτο το ενδιαφέρον του θεατή επί 90 λεπτά, να τον παρασύρει στη δίνη των συναισθημάτων του πρωταγωνιστή και να μείνει στο μυαλό του και στη σκέψη του πολύ μετά το τέλος της ταινίας.

Το Buried απέσπασε βαθμολογία 7,8/10 από τους χρήστες του IMDB.com.

## Box Office
* Προϋπολογισμός: 3.000.000 δολάρια
* Θέση ανοίγματος: 41η
* Πρεμιέρα (άνοιγμα τριημέρου): 100.000 δολάρια
* Εισπράξεις στην Αμερική: 1.000.000 δολάρια 
* Εισπράξεις στην Ελλάδα: 48.032 εισιτήρια
* Παγκόσμιες εισπράξεις: 19.100.000 δολάρια

## Παραπομπές


## Εξωτερικοί σύνδεσμοι
* Επίσημη ιστοσελίδα της ταινίας
* Buried στο IMDB 

Κατηγορία:Ταινίες του 2010
Κατηγορία:Ισπανικές ταινίες
Κατηγορία:Ψυχολογικές θρίλερ ταινίες
Κατηγορία:Ισπανικές θρίλερ ταινίες
Κατηγορία:Ταινίες γυρισμένες στην Ισπανία
Κατηγορία:Αγγλόφωνες ταινίες
Κατηγορία:Ταινίες παραγωγής Icon Productions
Κατηγορία:Ταινίες παραγωγής Lions Gate Entertainment
Κατηγορία:Ταινίες επιβίωσης
Κατηγορία:Ταινίες γυρισμένες στη Βαρκελώνη
Κατηγορία:Ταινίες σε παραγωγή Πίτερ Σαφράν
Γερμανικό πρωτάθλημα ποδοσφαίρου ανδρών 2008-2009

Το πρωτάθλημα της περιόδου 2008-2009 ήταν το 46ο από την καθιέρωση της Μπουντεσλίγκα το 1963. Πρωταθλήτρια αναδείχθηκε για πρώτη φορά η ΒφΛ Βόλφσμπουργκ. Πρώτος σκόρερ αναδείχθηκε ο Γκραφίτε της Βόλφσμπουργκ με 28 τέρματα.

Κατά τη διάρκεια της σεζόν, η νεοφώτιστη Χοφενχάιμ 1899 κατάφερε να εντυπωσιάσει με την πορεία της, κυρίως στο πρώτο μισό σεζόν, όταν και προηγούταν στη βαθμολογία. Παράλληλα, ο επιθετικός της Βένταντ Ιμπίσεβιτς σκόραρε 18 φορές σε μόλις 17 παιχνίδια, πριν το σοβαρό τραυματισμό του. Εντυπωσιακή πορεία πραγματοποίησε και η Βόλφσμπουργκ, κυρίως στο δεύτερο μισό της σεζόν, πραγματοποιώντας εκπληκτικές εμφανίσεις κόντρα στη Μπάγερν Μονάχου και τη Βέρντερ Βρέμης την τελευταία αγωνιστική, συντρίβοντάς τες με σκορ 5-1, κατακτώντας για πρώτη φορά στην ιστορία της το πρωτάθλημα. Σημαντικό ρόλο σε αυτήν την πορεία έπαιξε η *μαγική τριπλέτα* των Γκραφίτε, Έντιν Τζέκο και Ζβέζνταν Μισίμοβιτς. Ο Γκραφίτε σημείωσε 28 γκολ σε μόλις 25 συμμετοχές, ο Ντζέκο 26 γκολ, ενώ ο Μισίμοβιτς *μοίρασε* 20 ασίστ. Για πρώτη φορά στην ιστορία της Μπούντεσλιγκα δύο παίκτες της ίδιας σημείωσαν περισσότερα από 20 γκολ σε μία σεζόν. Οι Ντζέκο και Γκραφίτε σημείωσαν συνολικά 54 γκολ, καταρρίπτοντας το "στοιχειωμένο" ρεκόρ των Γκερντ Μίλερ και Ούλι Χένες, οι οποίοι σημείωσαν 53 γκολ τη σεζόν 1971-1972.

## Βαθμολογία

## Πρώτοι σκόρερς

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2008-2009
Επαμεινώνδας Γ. Εμπειρίκος

Ο **Επαμεινώνδας Εμπειρίκος** (15 Ιουλίου 1943) είναι Έλληνας εφοπλιστής.

Γεννήθηκε στην Αθήνα και είναι γιος του Γεωργίου Εμπειρίκου, εφοπλιστή, και της Σοφίας Δούμα, μέλους παλιών φαναριώτικων και χιώτικων οικογενειών. Κατάγεται από παλιά ναυτιλιακή οικογένεια, παππούς του δε ήταν ο Επαμεινώνδας Κ. Εμπειρίκος. Σπούδασε στο Philips Exeter Academy και στο MIT και από το 1969 άρχισε να ασχολείται με τις ναυτιλιακές επιχειρήσεις καταφέροντας γρήγορα να δημιουργήσει σημαντικό στόλο. Διετέλεσε μέλος του δ.σ. της Ένωσης Ελλήνων Εφοπλιστών ενώ την περίοδο 1999 - 2010 χρημάτισε πρόεδρος της Ελληνικής Επιτροπής Ναυτιλιακής Συνεργασίας Λονδίνου. Σήμερα υπολογίζεται ότι διατηρεί έναν από τους μεγαλύτερους στόλους υπό ελληνική σημαία.

Κατοικεί μόνιμα στο Σίτι του Λονδίνου. Είναι παντρεμένος με την Αγγελική Πιττά και έχει δύο γιους.

## Πηγές


Κατηγορία:Έλληνες εφοπλιστές
Επαμεινωνδας Γ
Κατηγορία:Έλληνες της Αγγλίας
Μαρκ Ρούτε

Ο **Μαρκ Ρούτε** (*Mark Rutte*, Χάγη, 14 Φεβρουαρίου 1967) είναι Ολλανδός πολιτικός του Λαϊκού Κόμματος για την Ελευθερία και τη Δημοκρατία (VVD). Με θητεία από τις 14 Οκτωβρίου 2010 έως τις 2 Ιουλίου 2024, ο Ρούτε είναι ο μακροβιότερος πρωθυπουργός στην Ολλανδική ιστορία. Είναι ο εν ενεργεία Γενικός γραμματέας του ΝΑΤΟ. 

Γεννήθηκε στη Χάγη και σπούδασε ιστορία στο Πανεπιστήμιο του Λέιντεν. Κατά τη διάρκεια των σπουδών του, εντάχθηκε στην κομματική νεολαία του VVD. Την περίοδο 1993 - 1997 βρέθηκε στον εκλογικό κατάλογο του VVD και το 2002 ανέλαβε *Υπουργός Κοινωνικών Θεμάτων και Εργασίας* στην πρώτη κυβέρνηση συνασπισμού του Γιαν Πέτερ Μπαλκενέντε, ενώ την περίοδο 2004-2006 (δεύτερος συνασπισμός Μπαλκενέντε) διετέλεσε *Υπουργός Εκπαίδευσης και Πολιτισμού*. Στις 29 Ιουνίου 2006 αναδείχθηκε αρχηγός του VVD και διατήρησε την ηγεσία της κοινοβουλευτικής ομάδας του κόμματος για τα επόμενα τέσσερα χρόνια.

Στις βουλευτικές εκλογές που διεξήχθησαν στις 9 Ιουνίου 2010, το κόμμα του αναδείχθηκε πρώτο με 31 έδρες. Στις 7 Οκτωβρίου σχημάτισε κυβερνητικό συνασπισμό μειοψηφίας με τους Σοσιαλδημοκράτες του Γιόμπ Κόεν, με παράλληλη υποστήριξη του Γκερτ Βίλντερς. Είναι ο πρώτος πρωθυπουργός τον οποίο ανέδειξε το VVD. Στις εκλογές που έγιναν στις 15 Μαρτίου 2017, κέρδισε τις εκλογές, με κύριο αντίπαλο τον Γκερτ Βίλντερς.

Στις 15 Ιανουαρίου του 2021, ανακοίνωσε την παραίτηση της κυβέρνησής του, αποδεχόμενος την ευθύνη για την πολυετή κακοδιαχείριση οικογενειακών επιδομάτων. Σύμφωνα με έρευνα που διεξήχθη, περίπου 10.000 οικογένειες στην Ολλανδία αναγκάστηκαν να επιστρέψουν χιλιάδες ευρώ επιδομάτων, γεγονός άδικο, που σε ορισμένες περιπτώσεις οδήγησε σε ανεργία, χρεοκοπίες και διαζύγια. Ανακοίνωσε, πρόσθετα, τη διενέργεια νέων εθνικών εκλογών για τον Μάρτιο του 2021.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα στα Ολλανδικά 

Κατηγορία:Πρωθυπουργοί της Ολλανδίας
Κατηγορία:Γενικοί Γραμματείς του ΝΑΤΟ
Γερμανικό πρωτάθλημα ποδοσφαίρου ανδρών 1997-1998

Το πρωτάθλημα της περιόδου 1997-1998 ήταν το 35ο από την καθιέρωση της Μπουντεσλίγκα. Πρωταθλήτρια αναδείχθηκε η ΦΚ Καϊζερσλάουτερν, έπειτα από 7 χρόνια. Η Καϊζερσλάουτερν, με προπονητή τον Ότο Ρεχάγκελ, έγινε η πρώτη ομάδα στην ιστορία του γερμανικού ποδοσφαίρου που κατάφερε μέσα σε δύο διαδοχικές περιόδους να κατακτήσει το πρωτάθλημα τόσο της δεύτερης, όσο και της πρώτης κατηγορίας. Πρώτος σκόρερ αναδείχθηκε ο Ούλφ Κίρστεν της Μπάγερ Λεβερκούζεν, με 22 γκολ.

## Βαθμολογία

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 1997-1998
Αλφόνς Μπορελλύ

Ο **Αλφόνς Λουί Νικολά Μπορελλύ** (, 8 Δεκεμβρίου 1842 &ndash; 28 Φεβρουαρίου 1926) ήταν Γάλλος αστρονόμος. Δεν πρέπει να συγχέεται με τον Ιταλό αστρονόμο και ιατρό Τζιοβάνι Μπορέλι.

Ο Αλφόνς Μπορελλύ εργάσθηκε στο Αστεροσκοπείο της Μασσαλίας, από όπου και ανεκάλυψε 18 αστεροειδείς και μερικούς κομήτες. Από τους κομήτες αυτούς ο γνωστότερος είναι ο περιοδικός Κομήτης 19P/Borrelly. Ο πρώτος αστεροειδής που ανακαλύφθηκε από τον Μπορελλύ ήταν ο 99 Δίκη (το 1868) και ο τελευταίος ο 394 Αρδουίνα (το 1894).

## Ονομάστηκαν προς τιμήν του
* Ο αστεροειδής **[[1539 Μπορελλύ]]**, που ανακαλύφθηκε το 1940 από τον André Patry, ονομάσθηκε έτσι προς τιμή του Αλφόνς Μπορελλύ.

## Παραπομπές


## Εξωτερικοί σύνδεσμοι
*   *Νεκρολογία*

Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα